Астана қаласы город Астана

**«Табиғи монополиялар субъектілерінің қызметін жүзеге асыру қағидаларын бекіту туралы» Қазақстан Республикасы Ұлттық**

**экономика министрінің 2019 жылғы 13 тамыздағы № 73 бұйрығына өзгерістер енгізу туралы**

**БҰЙЫРАМЫН:**

1. «Табиғи монополиялар субъектілерінің қызметін жүзеге асыру қағидаларын бекіту туралы» Қазақстан Республикасы Ұлттық экономика министрінің 2019 жылғы 13 тамыздағы № 73 бұйрығына (Нормативтік құқықтық актілерді мемлекеттік тіркеу тізілімінде № 19242 болып тіркелген) мынадай өзгерістер енгізілсін:

көрсетілген бұйрықпен бекітілген Табиғи монополиялар субъектілерінің қызметін жүзеге асыру [қағидаларында](https://adilet.zan.kz/kaz/docs/V1900019242" \l "z7):

16-тармақтың үшінші абзацы мынадай редакцияда жазылсын:

«Тариф индекстеу әдісімен белгіленген кезде және жасалған мемлекеттік-жекешелік әріптестік шарты негізінде тариф айқындалған кезде табиғи монополия субъектісі өзінің интернет-ресурсында не тиісті әкімшілік-аумақтық бірліктің аумағында таратылатын мерзімді баспасөз басылымдарында жария тыңдаулардың өткізілетін күні мен жері туралы ақпаратты олар өткізілгенге дейін күнтізбелік отыз күн бұрын орналастырады.»;

6-тарауда:

6-тараудың 8- параграфы мынадай редакцияда жазылсын:

«8- параграф. Бәсекелес темір жол болмаған кезде мемлекеттік-жекешелік әріптестік шарттары темір жол көлігі объектілері бар темір жолдардың реттеліп көрсетілетін қызметтеріне қол жеткізудің тең жағдайларын қамтамасыз ету»;

240, 241 және 242-тармақтар мынадай редакцияда жазылсын:

«240. Тасымалдаушыларға бәсекелес темір жол болмаған кезде мемлекеттік-жекешелік әріптестік шарттары, темір жол көлігі объектілері бар темір жолдарға қол жеткізу беру үшін Магистральдық темір жол желісін пайдалану қағидаларына және өзге де нормативтік құқықтық актілерге сәйкес тараптардың негізгі шарттары, құқықтары мен міндеттері айқындалатын ұлттық инфрақұрылым операторы мен тасымалдаушы (лар) арасында жасалған магистральдық желіні пайдалану шарты негіз болып табылады.

241. Тасымалдаушылардың темір жол көлігі объектілері бар темір жолдарды магистральдық желіні пайдалану шартын жасаспай пайдалануына жол берілмейді.

242. Мемлекеттік-жекешелік әріптестік шарттары, темір жол көлігі объектілері бар темір жолдарға қолжетімділік тасымалдаушыларға ұлттық инфрақұрылым операторымен жасалған шартты ескере отырып беріледі.»;

6-қосымша 2-нысанның 5 және 6-абзацтары мынадай редакцияда жазылсын:

6-7-қосымшалар осы бұйрыққа 1-2-қосымшаларға сәйкес редакцияда жазылсын.

2. Қазақстан Республикасы Ұлттық экономика министрлігінің Табиғи монополияларды реттеу комитеті Қазақстан Республикасының заңнамасында белгіленген тәртіппен осы бұйрықты Қазақстан Республикасының Әділет министрлігінде мемлекеттік тіркеуді және ресми жарияланғанынан кейін Қазақстан Республикасы Ұлттық экономика министрлігінің интернет-ресурсында орналастыруды қамтамасыз етсін.

3. Осы бұйрықтың орындалуын бақылау жетекшілік ететін Қазақстан Республикасының Ұлттық экономика вице-министріне жүктелсін.

4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі және 2025 жылғы 1 қаңтардан бастап пайда болған қатынастарға қолданылады.

|  |  |  |
| --- | --- | --- |
| **Лауазымы** |  | **Аты-жөні** |

«КЕЛІСІЛДІ»

Қазақстан Республикасының

Көлік министрлігі

«КЕЛІСІЛДІ»

Қазақстан Республикасының

Өнеркәсіп және құрылыс

министрлігі

«КЕЛІСІЛДІ»

Қазақстан Республикасының

Су ресурстары және ирригация

министрлігі

«КЕЛІСІЛДІ»

Қазақстан Республикасының

Энергетика министрлігі